Lipljen
<s>Lipljen, ponegdje i lipen (Thymallus thymallus) je riba iz porodice Thymallidae, veoma lijepog i atraktivnog izgleda.</s><s>Tijelo mu je vretenasto i izduženo i pokriveno je relativnom sitnim krljuštima, koja su dosta duboko usađene u kožu.</s><s>Lipljen ima veoma izduženu dugačku leđnu peraju metalnoplave boje sa 3-4 reda krupnih crvenih i ljubičastih pjega.</s><s>Glava mu je mala i sužava se prema ustima, koja su veoma mala.</s><s>Unutar usta nalaze se mali kukasti zubi.</s><s>Donje peraje su pepeljaste, sa blijedo-crvenim, a ponekad i ljubičastim prelivom.</s><s>Repno peraje je crvenkasto, a masno je sivo sa crvenim prelivom.</s><s>Po bokovima, tijelo mu je prekriveno crnim pjegama.</s><s>Sa obje strane tijela iznad trbušnih peraja krase ga veliki crveni prelivi nepravilnih oblika.</s><s>Za vrijeme mrijesta boje su izraženije.</s><s>Glavna razlika između mužjaka i ženke je u leđnom peraju, koja je kod mužjaka nešto viša.</s><s>Dosta česti su primjerci veličine oko jednog kilograma, dok su krupniji veoma rijetki.</s><s>Pretpostavlja se da raste do 2 kg.</s>

<s>Ponašanje i rasprostranjenje 
U vodama Jugoistočne Evrope, lipljen naseljava pastrmski region voda.</s><s>Lipljen je riba koja preferira hladne vode bogate kisikom.</s><s>Lipljen živi u manjim jatima, i zadržava se uglavnom u gornjem toku tekućice.</s><s>Najveći dio ishrane mu čine mušice, larve, insekti i sitna riba.</s>

<s>Razmnožavanje 
Lipljen se mrijesti u proljeće, i mrijest traje od aprila do sredine maja, u zavisnosti od temperaturnih uslova.</s><s>Mrijesti se pri temperaturi od 6-10 stepeni.</s><s>Ženka polaže ikru u blizini obale u jamama dubokim oko pola metra do metar.</s><s>Neki primjerci polnu zrelost stiču u trećoj godini, dok većina polnu zrelost dostiže u četvrtoj godini.</s><s>Ženka položi od 3.000 do 6.000 jajašaca ikre.</s><s>Plodnost uglavnom zavisi od veličine ženke.</s>

<s>Literatura  
Lipljen</s>

<s>Ribe
Zrakoperke</s>

